C 117/22
DA
Den Europæiske Unions Tidende
11.3.2022
Tirsdag den 14. september 2021
14. fremhæver, at dialogen med borgerne er et grundlæggende element med hensyn til at skabe nærhed og bygge broer mellem regionerne i den yderste periferi og EU-institutionerne; opfordrer i denne forbindelse Kommissionen til at intensivere denne dialog, navnlig i regionerne i den yderste periferi; 15. opfordrer Kommissionen til i fællesskab at udvikle en ny strategi for og sammen med regionerne i den yderste periferi, som er tilpasset de lokale realiteter og behov og afspejler Europa-Parlamentets henstillinger og er baseret på respekt for deres særlige karakteristika, konsolidering af EU's regelsæt og optimering af eksisterende ordninger, på innovation og værdsættelse af regionerne i den yderste periferi som »løsningsområder«; 16. anbefaler, at der udarbejdes en reel handlingsplan for dette nye strategiske partnerskab med deltagelse af centrale aktører, herunder nationale, regionale og lokale myndigheder, økonomiske og sociale aktører, civilsamfundet, den akademiske verden og ikkestatslige organisationer; 17. opfordrer til, at gennemførelsen af den nye strategi og dens handlingsplan gennemføres hurtigst muligt for at bidrage til den økonomiske og sociale genopretning i regionerne i den yderste periferi;
TITEL 2: Investering i anstændige job, styrkelse af solidariteten og prioritering af unge 18. er bevidst om, at regionerne i den yderste periferi giver EU mulighed for at udforme pilotprojekter i lyset af de socioøkonomiske og klimamæssige udfordringer, men at denne dynamik kræver en hurtigere indsats for at indhente de forsinkelser, der skyldes strukturelle ulemper, konsolidering og fredning af redskaberne til kompensation for de strukturelle ulemper, der er forbundet med den afsides beliggenhed og statussen som øsamfund, som er nødvendige for, at regionerne i den yderste periferi kan integreres fuldt ud og retfærdigt med det europæiske område;
A. Konsolidering af solidariteten 19. opfordrer Kommissionen, medlemsstaterne og regionerne i den yderste periferi til at investere i regionerne i den yderste periferi og gøre bekæmpelse af fattigdom, arbejdsløshed og social udstødelse — herunder af personer med handicap — til prioriteter for den europæiske solidaritet og samtidig investere i uddannelse og erhvervsuddannelse samt fremtidige projekter, der fokuserer på innovation, navnlig social innovation, omskoling og diversificering; 20. mener, at samhørighedspolitikken bør være mere effektiv for kvinder, der bor i regionerne i den yderste periferi, og fremme ligestilling mellem kønnene og en effektiv gennemførelse af Unionens strategi for ligestilling mellem kønnene i regionerne i den yderste periferi; 21. understreger den vigtige rolle, som den sociale og solidariske økonomi i regionerne i den yderste periferi, der er en partner for de regionale og lokale myndigheder, spiller i bekæmpelsen af de begrænsninger, der er forbundet med regionerne i den yderste periferi, fattigdom og social udstødelse, samt i skabelsen af arbejdspladser og udviklingen af initiativer i disse regioner i overensstemmelse med de forskellige europæiske strategier; opfordrer til, at denne situation anerkendes på europæisk plan, og at denne almennyttige sektor får direkte adgang til EU's tilskud;
B. Beskyttelse af sundheden 22. understreger, at de særlige forhold i regionerne i den yderste periferi gør dem ekstra sårbare over for globale hændelser som covid-19-pandemien; opfordrer derfor til, at alle erfaringer, der kan drages fra denne pandemi og fra de særlige forhold i regionerne i den yderste periferi, tages i betragtning, når der indtræffer lignende hændelser i fremtiden; 23. foreslår, at der oprettes et forskningscenter for smitsomme tropesygdomme og sygdomme, der er hyppigt forekommende i regionerne i den yderste periferi såsom diabetes, overvægt eller visse kræftformer, og at der allokeres de nødvendige finansielle midler for at indhente forsinkelserne på sundhedsområdet i regionerne i den yderste periferi; 24. foreslår, at der iværksættes et pilotprojekt i stil med den forberedende foranstaltning BEST for at støtte arbejdet med medicinske planter i regionerne i den yderste periferi;